b'\n_START_ARTICLE_\nK\xc3\xb8bmanden i Provence\n_START_SECTION_\nHandling\n_START_PARAGRAPH_\nFilmen handler om Antoine (Nicolas Cazal\xc3\xa9), som er flygtet fra sin familie, der bor i en provencalsk landsby i departementet Dr\xc3\xb4me og som er domineret af den patriarkalske far, spillet af Daniel Duval. I Paris, hvor Antoine nu bor, lever han af tilf\xc3\xa6ldige jobs, som sj\xc3\xa6ldent varer mere end 3 m\xc3\xa5neder ad gangen. Han er venner med den lokale k\xc3\xb8bmand Hassan (Chad Chenouga) og bor ved siden af Claire, spillet af Clotilde Hesme._NEWLINE_P\xc3\xa5 et tidspunkt f\xc3\xa5r Antoines far et hjerteanfald og bliver derfor indlagt p\xc3\xa5 hospitalet. Mere eller mindre tvunget af sin bror Francois (St\xc3\xa9phan Gu\xc3\xa9rin-Tilli\xc3\xa9), indvilger Antoine i at hj\xc3\xa6lpe sin mor med farens k\xc3\xb8bmandbutik. Antoines job bliver at k\xc3\xb8re bilen med k\xc3\xb8bmandsudsalget rundt til omr\xc3\xa5dets sm\xc3\xa5byer og servicere de derboende, prim\xc3\xa6rt \xc3\xa6ldre mennesker. Et job der passer Antoine meget d\xc3\xa5rligt, da hans medmenneskelighed kan ligge p\xc3\xa5 et relativt lille sted._NEWLINE_Med sig til at hj\xc3\xa6lpe sig (og fordi han er forelsket i hende) har han hans parisiske nabo Claire, som egentlig pr\xc3\xb8ver at f\xc3\xa5 en studentereksamen, men som har brug for luftforandring. Hun har et noget bedre tag p\xc3\xa5 k\xc3\xb8bmandsvognens kunder end Antoine, men da han, efter at de to har tilbragt en nat sammen, som han l\xc3\xa6gger mere i end hun, undlader at poste et vigtigt brev for hende, forlader hun ham for at tage til Spanien. Efter dette begynder Antoine langsomt at \xc3\xa6ndre sig og efterh\xc3\xa5nden f\xc3\xa5r han et fonuftigt forhold til sine kunder og dermed ogs\xc3\xa5 mere gl\xc3\xa6de ud af m\xc3\xb8det med hans barndoms naboer.'